رپورټونه وائي امریکائي عسکر ١٦ افغانان وژلې
کابل کې د امریکې موقتي سفیر جیمز کنیگم د وژل شوؤ افغانانو کورنیو سره غمرازي کړې ده. هغه وویل امریکا د امریکائي ځواکونو د طرفه دداسې قسمه پېښو غندنه کوي او دا به یقیني کولی شي چې په پیښه کې ککړ عسکر انصاف ته راکش کړی شي
د افغانستان په جنوبي قندهار ولایت کې یو امریکائي عسکر د پوځي مرکز سره نزدې په دریو کورنو ډزې کړې دي، په نتیجه کې يي لږ تر لږه ١٦ کسان وژل شوې دي. افغان صدر حامد کرزۍ د وژنو غندنه کړې ده. د صدر حامد کرزۍ د دفتر نه شائع شوې یو بیان کې وویل شوې اولس مشر د قندهار په پنځوائي ولسوالۍ کې د اتوار په ورځ د ملکي کسانو وژنه په سختو ټکو کې غندلې او دا يي د بیان ترمخه عمدي انسان ژونه گرځولې ده. افغان صدراتي بیان کې وویل شوې په وژل شوؤ کسانو کې نهه ماشومان، درې ښځې او نور نارینه شامل دي. پنځه نور کسان زخمیان شوې دي. د امریکې نیویارک ټائمز ورځپاڼه خپل رپورټ کې وائي په پیښه کې ککړ امریکائي عسکر د پوځي مرکز نه بهر ووتلو او د مرکز سره نزدې په دریو کورنو يي ډزې ووکړې. پیښه د پنجوائي ولسوالۍ په بیلاندې کلې کې رامنځته شوې ده. نیویارک ټائمز وائي د کلې خلکو د وژل شوؤ مړې نزدې امریکائي پوځي مرکز ته یوړل او په وژل شوؤ کې پنځه ماشومانې جینکۍ وې چې عمرونه يي شپږ یا د شپږو کالونه کم وو. نیټو وئیلي په پیښه کې ککړ امریکائي پوځي نیول شوی دی او امریکائي چارواکې به د افغانانو سره په شریکه د پیښې تحقیقات کوي. کابل کې د امریکې موقتي سفیر جیمز کنیگم د وژل شوؤ افغانانو کورنیو سره غمرازي کړې ده. هغه وویل امریکا د امریکائي ځواکونو د طرفه دداسې قسمه پېښو غندنه کوي او دا به یقیني کولی شي چې په پیښه کې ککړ عسکر انصاف ته راکش کړی شي. نیټو هم په پیښه د خفگان څرگدونه کړې ده. په سمدستي توگه دا نه ده معلومه چې امریکائي عسکر دغه گام په څه مقصد اخستی دی. د افغانانو د وژنې پیښه په داسې مهال رامنځته شوې چې په ورستیو ورځو کې افغانستان کې د امریکائي عسکرو د لاسه د قران د سوزیدو په سر احتجاجونه شوې دي. د تشدد نه ډکو احتجاجونو کې تر ٣٠ پورې کسان وژل شوې دي.